Na osnovu člana 29 stav 2 Zakona o državnoj imovini (,,Službeni list CG”, br. 21/09 i 40/11), člana 194, 201, 208 i 216 Zakona o svojinsko pravnim odnosima (,,Službeni list CG”, broj 19/09), člana 33 i člana 38 stav 1 tačka 9 Zakona o lokalnoj samoupravi (,,Službeni list CG” , broj 2/18, 34/19, 38/20, 50/22 i 84/22) i člana 46 stav 1 tačka 9 Statuta opštine Rožaje (,,Službeni list CG”, broj 38/18 i 16/21), Skupština opštine Rožaje, na sjednici održanoj dana 27.02.2025.godine, donijela je

**O D L U K U**

**o davanju saglasnosti o ustanovljenju prava stvarne službenosti u korist DOO “KAMENUŠA“ Rožaje**

**Član 1**

DAJE SE SAGLASNOST DOO ,,Kamenuša” Rožaje, na ustanovljenje prava službenosti radi postavljanja nadzemnog voda za potrebe izgradnje objekta od opšteg interesa - Priključni dalekovod 10 kV od STS “Sređani” do buduće trafostanice STS 10/0,4 Kv “Kamenuša” u Rožajama u skladu sa geodetskim elaboratom izrađenim od strane ,,GEO FRIENDS” Podgorica, broj 577 od 02.12.2024. godine, preko dijela katastarske parcele, broj 160/2, u površini od 15m2, po kulturi livada 7. klase, dijela kat. Parcele, br. 230 KO Seošnica u površini od 44m2 i dijela kat. parcele br. 825/1 KO Seošnica u površini od 151 m2 upisane u Listu nepokretnosti br. 383 KO Seošnica - po kulturi nekategorisani putevi na ime Opština Rožaje-raspolaganje.

**Član 2**

Stvarna službenost na nepokretnosti iz člana 1 ove Odluke ustanovljava se uz naknadu u ukupnom iznosu od 3.255,00 eura a obzirom da se radi o nepotpunoj eksproprijaciji procijenjena vrijednost iznosi 25% od tržišne vrijednosti, što predstavlja iznos od **813,75e** a po procjeni ovlašćene komisije.

**Član 3**

Obavezuje se DOO “Kamenuša”, iz Rožaja, da nakon završetka radova zemljište vrati u prvobitno stanje**.**

**Član 4**

Obavezuje se opština Rožaje da preduzme sve neophodne pravne radnje koje su potrebne za realizovanje ove Odluke.

**Član 5**

Donošenjem ove Odluke prestaje da važi Odluka broj: 02-016/24-173 od 31.05.2024.godine objavljena u (“Sl. list CG-opštinski propisi”, br. 030/24).

**Član 6**

Ova Odluka stupa na snagu osmog dana od dana objavljivanja u “Službenom listu Crne Gore-opštinski propisi”.

Broj: 02-016/25- 31

Rožaje, 28.02.2025.godine

**SKUPŠTINA OPŠTINE ROŽAJE**

Predsjednik Skupštine

Almir Avdić, s. r.